ગાંધીનગર-અનામત માગણી સાથે અનશન પર બેઠેલાં હાર્દિક પટેલનો મુદ્દો આજે દિવસભર રાજકીય હલચલોમાં તેજ ગતિવિધિ કરાવનાર બની રહ્યો. બપોરે બંધબારણે પાટીદારોની છ સંસ્થાઓએ કરેલી બેઠક બાદ અપીલ કરવામાં આવી હતી કે હાર્દિક પારણાં કરી લે. આ બાદ તરત જ એક્શનમાં આવેલી ગુજરાત સરકારના 4 પ્રધાનોની કમિટી સાથે પાટીદાર આગેવાનોની તાત્કાલિક બેઠક પણ યોજાઈ ગઈ. જે બાદ તરત જ રાત્રે 8 કલાકે પાટીદાર નેતાઓ દ્વારા પ્રેસ સંબોધવામાં આવી.